**UPIS U PRVI RAZRED OSNOVNE ŠKOLE**

**Prije upisa u prvi razred osnovne škole potrebno je obaviti sistematski pregled kod školske liječnice, laboratorijske pretrage te test spremnosti za školu. Svi roditelji bit će telefonski obaviješteni o terminima. U nastavku se nalaze detaljne upute školske liječnice za sistematski pregled te laboratorijske pretrage.**

**SISTEMATSKI PREGLEDI**

Sistematski pregledi će se održavati u **Ambulanti školske medicine Biograd** (Dom zdravlja Biograd, prvi kat, od lifta hodnik lijevo, pa do kraja, zadnja vrata s lijeve strane, ulica Matije Ivanića 6).

MOLIMO DA DJECA PRIJE PREGLEDA KOD LIJEČNIKA OBAVEZNO DORUČKUJU ILI RUČAJU (ovisno kad imaju termin pregleda).Također molimo roditelje da poštuju zadane termine, a ukoliko nisu iz bilo kojih razloga u mogućnosti doći u svom terminu neka nam se na vrijeme jave: ponedjeljkom i četvrtkom u popodnevnoj smjeni od 14,00 do 18,00 sati, a utorkom i petkom u jutarnjoj smjeni od 08,00 do 12,00 sati na broj telefona 023/386-820 ili mogu poslati upit mailom na anastazija.narancic@zjz-zadar.hr i dogovoriti ćemo novi termin pregleda. Srijedom radimo u Zadru te nismo u ambulanti.

Budući da dio posla odrađujemo i u Zadru, ako nas ne možete dobiti, molimo šaljite mail, obzirom da u dane kada smo tamo, ne možemo se javiti na telefon u ambulanti Biograd.

**MOLIMO POŠTIVATI TERMINE DA SE NEBI GRUPIRALI U ČEKAONICI, TE MOLIMO AKO JE IKAKO MOGUĆE DA NA PREGLED DOLAZI SAMO JEDAN RODITELJ S DJETETOM (NE DOVODITI STARIJU/MLAĐU BRAĆU I SESTRE).**

**ZA SISTEMATSKI PREGLED JE POTREBNO PONIJETI SLIJEDEĆE DOKUMENTE**:

1. zdravstvenu iskaznicu djeteta (OBAVEZNO)
2. iskaznicu imunizacije (kartončić o cijepljenju, podatke o cijepljenju)
3. liječnički karton od liječnika pedijatra (dokumentaciju o prijašnjim i sadašnjim akutnim i kroničnim bolestima i terapiji) – roditelji čija su djeca upisana kod Dr. Kevrić u Biogradu, ne trebaju podizati karton
4. povijest bolesti i nalaze djece koja boluju od neke kronične bolesti
5. **ZUBNU PUTOVNICU** (koju ćete preuzeti ONLINE sa stranica škole ili vrtića, ili kod nas ispred ambulante počevši od 03.03.2025., otići kod izabranog stomatologa, te ispunjenu i potpisanu donijeti sa sobom na pregled kod školskog liječnika)
6. **ANAMNESTIČKI UPITNIK ZA RODITELJE** – ISPUNITI I DONIJETI VEĆ ISPUNJENO NA PREGLED (koji ćete preuzeti ONLINE sa stranica škole, ili vrtića, ili kod nas ispred ambulante počevši od 03.03.2025.)

U slučaju da nešto nije jasno kod popunjavanja upitnika i izjave, slobodno ostaviti prazno, pa ćemo zajedno popuniti na pregledu.

UKOLIKO JE NEKO DIJETE ILI RODITELJ U VRIJEME TERMINA BOLESTAN, IMA TEMPERATURU ILI NEKE DRUGE SIMPTOME, OBAVEZNO NAM SE PRIJE JAVITI TELEFONOM, RADI PROCJENE DOLASKA NA TERMIN ( U SLUČAJU BOLESTI OTKAZIVANJA PREGLEDA).

**LABORATORIJSKE PRETRAGE**

Krv i urin se rade u pripadajućem laboratoriju (ovisi gdje je dijete upisano kod pedijatra/liječnika obiteljske medicine). **Radi se krvna slika, kolesterol, i urin test traka.**

UVAŽAVAJU SE NALAZI KOJI NISU STARIJI OD 6 MJESECI, u odnosu na termin pregleda, ali moraju sadržavati pretragu KOLESTEROL.

Uputnice će se slati cezihom direkt u lab, a nalazi bi nama također trebali stizati na isti način. **UPUTNICE ŠALJE LIJEČNIK ŠKOLSKE MEDICINE, NE PEDIJATAR NI LIJEČNIK OBITELJSKE.**

Uputnice poslane od strane školskog liječnika vrijede mjesec dana, te se većina šalje neposredno prije termina vađenja krvi (ukoliko netko ne vadi krv u terminu, iz bilo kakvih razloga, molimo prije nego što misli naknadno vaditi da nam se jave, samo da vidimo kada je poslana uputnica i dali vrijedi, te da pošaljemo novu u slučaju potrebe odnosno ako je istekla). AKO UPUTNICA NIJE U SUSTAVU, LABORATORIJI NEĆE OBAVITI VAĐENJE NI ANALIZU.

**ZA LABORATORIJ U ZADRU:**

Za upis djece u I. razred osnovne škole za školsku godinu **2024/2025.** laboratorijske pretrage krvne slike (KS), kolesterol i kemijska analiza urina (test traka) i **obavit će na odjelu za laboratorijsku dijagnostiku Opće bolnice Zadar.**

**VAŽNO : djeca kojima je pedijatar u Zadru (primarni lab. Zadar) dolaze na vađenje krvi u Zadar. Ukoliko je pedijatar ili izabrani liječnik u nekom drugom mjestu idu u mjesto gdje je primarni lab.**

Vađenje uzorka krvi **natašte** radnim danom od **07,00** do **08,00 h**

**Potrebno je donijeti prvi jutarnji urin u čistoj čašici za urin (uz prethodnu toaletu djeteta, pomokriti se kod kuće).**

**Vađenje krvi obavljati će se ORL AMBULANTI 2. kat POLIKLINIKA OB ZADAR**

Roditelji ne moraju doći po uputnice (biti će poslane elektronskim putem) već moraju doći u laboratoriji sa djecom u naručeni termin.Uputnicu izdaje liječnik školske medicine po dogovoru, NALAZI TAKOĐER DOLAZE ELEKTRONSKIM PUTEM.

**NAPOMENA : laboratorijske pretrage se NE RADE vikendima, praznicima i blagdanima.**

HVALA NA RAZUMIJEVANJU!

**Školska ambulanta Biograd N/M**

**TEL: 023/386-826 /** Email: **anastazija.narancic@zjz-zadar.hr****,** **jelena.buljat-miokovic@zjz-zadar.hr**

Dr. Jelena Buljat – Mioković, spec. obiteljske medicine

Anastazija Narančić. bacc.med.techn.